Amblyopia

Amblyopia, dem sanso call lazy eye, be a disorder of sight insyd wich de brain fail to fully process input from one eye den over time favor de oda eye. E dey result in decreased vision insyd an eye wey typically dey appear normal insyd oda aspects. Amblyopia be de most common cause of decreased vision insyd a single eye among kiddies den younger adults.

De cause of amblyopia fi be any condition wey dey interfere plus focusing during early kiddie time. Dis fi occur from poor alignment of de eyes (strabismic), an eye wey be irregularly shaped such dat ein focusing be difficult, one eye wey be more nearsighted anaa farsighted dan de oda (refractive), anaa clouding of de lens of an eye (deprivational). After de underlying cause be addressed, vision no be restored right away, as de mechanism sanso dey involve de brain.

Amblyopia fi be difficult to detect, so vision testing be recommended give all kiddies around de ages of four to five as early detection dey improve treatment success. Glasses fi be all de treatment dem need give sam kiddies. If dis no be sufficient, treatments wich encourage anaa force de kiddie to use de weaker eye be used. Dem dey do dis by either using a patch anaa putting atropine insyd de stronger eye. Widout treatment, amblyopia typically dey persist. Treatment insyd adulthood usually be much less effective.

Amblyopia dey begin by de age of five. Insyd adults, de disorder be estimated to affect 1–5% of de population. While treatment dey improve vision, e no typically dey restore am to normal insyd de affected eye. Na dem first describe amblyopia insyd de 1600s. De condition fi make people ineligible to be pilots anaa police officers. De word amblyopia be from Greek ἀμβλύς amblys, wey dey mean "blunt", den ὤψ ōps, wey dey mean "eye".

 References 

 Read further 


 Chapter What is Amblyopia? pp. 123–145, ,
 Chapter Treatment of Amblyopia pp. 167–180, .




 External links 

 National Eye Institute (NEI) Resource Guide
 Lazy Eye Site from the National Health Service, UK
 Look After Your Eyes - patient information on Amblyopia or 'lazy eye' by College of Optometrists
 ESCRS - A New "Ground-Breaking" Treatment for Amblyopia by Eurotimes

Category:Visual disturbances den blindness
Category:Translated from MDWiki